Document ID: 32004R0229

Uredba Komisije (ES) št. 229/2004
z dne 10. februarja 2004
o odstopanju od Uredbe (ES) št. 565/2002 glede datumov za vložitev zahtevkov za izdajo uvoznih dovoljenj za česen za prvo četrtino obdobja 2004 do 2005
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 2200/96 z dne 28. oktobra 1996 o skupni ureditvi trga za sadje in zelenjavo [1], in zlasti člena 31(2) Uredbe,
ob upoštevanju naslednjega:
(1) Uvozniki iz Češke republike, Estonije, Cipra, Latvije, Litve, Madžarske, Malte, Poljske, Slovenije in Slovaške (v nadaljnjem besedilu "nove države članice") bi morali imeti možnost izkoristiti določbe iz Uredbe Komisije (ES) št. 565/2002 z dne 2. aprila 2002 o določitvi metode za upravljanje tarifnih kvot in uvedbi sistema potrdil o poreklu za česen, uvožen iz tretjih držav [2].
(2) Da bi zagotovili pravilno uporabo kvot in tradicionalnim uvoznikom iz novih držav članic omogočili, da bodo lahko zaprosili za zadostne količine v prvi četrtini uvoznega obdobja 2004 do 2005, je treba sprejeti določbe v zvezi z datumi za vložitev zahtevkov.
(3) Ukrepi, predvideni s to uredbo, so v skladu z mnenjem Upravljalnega odbora za predelano sadje in zelenjavo -
SPREJELA NASLEDNJO UREDBO:
Člen 1
Z odstopanjem od člena 5(2) Uredbe (ES) št. 565/2002 uvozniki vložijo svoje zahtevke za uvozna dovoljenja za prvo četrtino uvoznega obdobja 2004 do 2005 nacionalnim pristojnim organom od vključno 3. maja 2004 do vključno zadnjega petka v avgustu 2004.
Člen 2
Ta uredba začne veljati tretji dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 10. februarja 2004

Labels: 3
17
5